Tim Walz

**Timothy James Walz** (* 6. apríl 1964) je americký politik, bývalý učiteľ a vyslúžilý poddôstojník americkej armády, ktorý od roku 2019 pôsobí ako 41. guvernér Minnesoty. V rokoch 2007 až 2019 bol členom Snemovne reprezentantov USA, kde bol v rokoch 2017 až 2019 členom Výboru pre záležitosti veteránov. V prezidentských voľbách v roku 2024 bol nominantom Demokratickej strany na viceprezidenta Spojených štátov.

## Život
Timothy James Walz sa narodil 6. apríla 1964 vo West Point v Nebraske Darlene v rodine Rose Reimanovej a Jamesa F. Walza, učiteľa a vojnového veterána americkej armády, ktorý slúžil v kórejskej vojne.

Walz a jeho traja súrodenci vyrastali vo Valentine v Nebraske, malom vidieckom mestečku v severozápadnej časti štátu pri hranici s Južnou Dakotou. V škole hral futbal, basketbal a venoval sa športovému behu. Po škole chodieval s kamarátmi na poľovačky. Keď bol Walz na strednej škole, jeho otcovi diagnostikovali rakovinu pľúc. Po otcovej diagnóze sa jeho rodina presťahovala do Butte v Nebraske, aby žila bližšie k príbuzným jeho matky. Cez leto pracoval Tim na rodinnej farme. V roku 1982 absolvoval Walz strednú školu v Butte v triede s 25 študentmi.

Po smrti otca v januári 1984 sa Tim Walz sa presťahoval do Texasu, kde študoval na University of Houston a slúžil v Texaskej národnej garde. Potom odišiel do Arkansasu, kde pracoval vo fabrike na soláriá a bol inštruktorom Arkansasskej národnej gardy. 

V roku 1987 sa Walz vrátil do Nebrasky a pokračoval vo vzdelávaní na Chadron State College, kde v roku 1989 získal bakalársky titul v odbore sociálnych vied.

## Skorá kariéra

### Vyučovanie
Po absolvovaní Chadron State College v roku 1989 Walz prijal jednoročné učiteľské miesto od neziskovej organizácie WorldTeach na strednej škole Foshan No.1 v Kuang-tungu v Číne.

So svojou budúcou manželkou, učiteľkou Gwen Whipple sa Walz stretol, keď pracoval ako učiteľ. Zosobášili sa v roku 1994. O dva roky neskôr sa presťahovali do Mankato v Minnesote, do Gweninho domovského štátu. Tim Walz tam pracoval ako učiteľ geografie a futbalový tréner na Mankato West High School.***' Školský futbalový tím prehral 27 zápasov po sebe pred tým, ako sa Walz pripojil k trénerskému štábu ako defenzívny koordinátor.

V rokoch 1994 až 2003 spolu s manželkou organizoval letné vzdelávacie výlety do Číny pre stredoškolákov. Walz získal v roku 2002 magisterský titul v oblasti praktického vzdelávania na Štátnej univerzite v Minnesote v Mankato, kde napísal svoju diplomovú prácu o vzdelávaní o [[Holokaust|holokauste]].

=== Vojenská služba ===
[[Súbor:Tim_Walz,_United_States_Army,_1981_(cropped).jpg|vľavo|náhľad| Walz počas základného vojenského výcviku, 1981|258x258bod]]
Na podnet svojho otca sa Tim Walz v roku 1981 prihlásil do Armádnej Národnej gardy.***'

Pôsobil v Arkansase, Texase, za severným polárnym kruhom, New Ulme v Minnesote, Taliansku a inde. Absolovoval výcvik ako príslušník ťažkého delostrelectva. Počas svojej služby nebol nikdy nasadený v boji, jeho jednotka pomáhala pri živelných pohromách. V roku 1989 si vyslúžil titul občana-vojaka roka Nebrasky.

V roku 2001 ukončil Walz 20 rokov služby potrebných na obchod z gardy, ale po útokoch z 11. septembra 2001 sa rozhodol naverbovať znova. V auguste 2003 bol Walz spolu s Minnesotskou armádnou národnou gardou nasadený na deväť mesiacov do Vicenze v Taliansku v rámci Operácie Trvalá Sloboda. Pred koncom svojej služby dosiahol Walz hodnosť veliteľa nadrotmajstra (sergeant major) a krátko bol vojakom 1. práporu 125. pluku poľného delostrelectva. 

10. februára 2005 predložil Walz oficiálne dokumenty na kandidatúru do Snemovne reprezentantov. 16. mája 2005 odišiel Tim Walz z vojenskej služby do dôchodku. Počas jeho politickej kariéry republikáni, najmä Donald Trump Jr., Charlie Kirk a J.D. Vance, využili načasovanie jeho odchodu z armády ako očierňovaciu kampaň. Kolega z Národnej gardy, Joe Eustice, pripomenul, že v čase, keď Walz odišiel do dôchodku, bolo nasadenie jeho jednotky iba „fámou“ a ešte nebolo potvrdené, zatiaľ čo jeho nadriadený Doug Julin povedal, že Walz obišiel jeho súhlas na odchod do dôchodku a namiesto toho ho dostal od dvoch vyšších dôstojníkov.

### Politické angažovanie
Walz sa prvýkrát zapojil do politiky v auguste 2004, keď sa dobrovoľne prihlásil do prezidentskej kampane Johna Kerryho. K dobrovoľníctvu v prezidentských voľbách ho inšpirovala skúsenosť, keď vzal skupinu študentov na zjazd Georgea W. Busha v Mankate, a nahnevalo ho, že ochranka spochybňovala politické názory jeho študentov po tom, čo videli nálepku Kerryho na peňaženke jedného z nich. Tim Walz bol vymenovaný za koordinátora Kerryho kampane za svoj okres, ako aj za okresného koordinátora Vets for Kerry.

## Snemovňa reprezentantov USA
náhľad| Walzov portrét v 110. kongrese|266x266bod
Po zložení prísahy na začiatku 110. kongresu sa Walz stal najvyššie postaveným príslušníkom mužstva (nie dôstojníkom) ozbrojených síl, resp. Národnej gardy, vo výslužbe, ktorý kedy slúžil v Kongrese. Zároveň bol iba štvrtým demokratom, reps. člen DFL, ktorý zastupoval svoj okres. Pred ním ho zastupovali Thomas Wilson (1887&nbsp;–&nbsp;1889), William Harries (1891&nbsp;–&nbsp;1893) a Tim Penny (1983&nbsp;–&nbsp;1995). Aj keď zastupoval okres, ktorý zvyčajne volil republikánov, odborníci opísali Walzove politické pozície ako od umiernených po progresívne.

Walz bol menovaný do Výboru pre záležitosti veteránov, Výboru pre poľnohospodárstvo a Výboru pre dopravu a infraštruktúru; vtedajšia predsedkyňa Nancy Pelosiová mu dala špeciálnu výnimku od príkazu, ktorý zakazoval väčšine nováčikov v Kongrese pôsobiť vo viac ako dvoch výboroch. V tom istom roku bol vymenovaný do Výboru pre ozbrojené sily.

Walz bol ako odporca vojny v Iraku proti plánu Bushovej administratívy poslať do Iraku ďalších 21&nbsp;500 vojakov v roku 2007. V máji toho istého roku však hlasoval za návrh zákona, ktorý poskytol takmer 95&nbsp;miliárd dolárov vo financovaní vojny do 30. septembra. Walz vysvetlil, že jeho cieľom bolo zaistiť bezpečnosť amerických jednotiek a zároveň povedal, že bude pokračovať v rokovaniach o procese stiahnutia jednotiek z Iraku. Svoju podporu ukončeniu vojny v októbri zopakoval a vyzval tých, ktorí boli proti vojne, aby „bol ich hlas vypočutý.“

Počas hospodárskej krízy v roku 2008 Walz opakovane vystupoval proti používaniu peňazí daňových poplatníkov na pomoc finančným inštitúciam. Koncom septembra hlasoval proti balíku TARP v hodnote 700&nbsp;miliárd dolárov, ktorý kúpil problémové aktíva od týchto inštitúcií. V decembri 2008 hlasoval proti návrhu zákona, ktorý ponúkal 14&nbsp;miliárd USD vo vládnych úveroch na záchranu veľkých výrobcov automobilov v krajine. V júni 2009 predstavil rezolúciu, podporovanú členmi oboch veľkých strán, v ktorej vyzval federálnu vládu, aby sa „čo najskôr vzdala svojich dočasných vlastníckych podielov v General Motors Company a Chrysler Group, LLC“ a povedal, že vláda nesmie byť zapojená do rozhodnutí vedenia týchto spoločností.

Napriek svojim hlasom proti pomocným balíčkom, ktoré požičiavali federálne prostriedky súkromným podnikom, Walz so svojimi demokratickými kolegami hlasoval za podporu American Recovery and Reinvestment Act z roku 2009. Ako člen Výboru pre dopravu v Snemovni reprezentantov videl v stimulačnom zákone príležitosť spolupracovať „so svojimi kolegami z Kongresu na vytváraní pracovných miest prostredníctvom investícií do verejnej infraštruktúry, ako sú cesty, mosty a čistá energia, čo je základným kameňom plánu hospodárskej obnovy.“ Walz sa vo veľkej miere zameral na pracovné a ekonomické otázky dôležité pre okres v južnej Minnesote, ktorý zastupoval v Kongrese, v ktorom pôsobí zmes väčších zamestnávateľov, ako je Mayo Clinic, a malé podniky a poľnohospodárska lobby. V júli 2009 hlasoval za zákon Enhancing Small Business Research and Innovation Act. Walz tiež naliehal na pomoc pre chovateľov ošípaných a výrobcov mliečnych výrobkov, ktorí zápasili s nižšími cenami svojich komodít v rokoch 2008 a 2009.
náhľad|229x229bod|Walz s členmi Minnesotskej národnej gardy v roku 2017
Walz je proti zásluhovým platom pre učiteľov a zároveň podporoval legislatívu na zníženie nákladov na školné.

Počas federálnej vládnej krízy v roku 2013 sa Walz rozhodol neprijať svoj kongresový plat a namiesto toho ho daroval organizáciám bojujúcim proti hladu.

V roku 2016 hlasoval za odsúdenie rezolúcie Bezpečnostnej rady OSN č. 2334, ktorá označila budovanie izraelských osád na okupovaných palestínskych územiach za porušenie medzinárodného práva.

Walz bol počas obdobia 114. kongresu zaradený ako 7. najviac bipartisan člen Snemovne (a za najviac bipartisan člena z Minnesoty) v indexe bipartisanov, ktorý vytvorili Lugar Center a McCourt School of Public Policy, ktorý hodnotí členov Kongresu meraním toho, ako často ich návrhy zákonov priťahujú spolupredkladateľov z opačnej strany a ako často spolufinancujú návrhy zákonov členovia opačnej strany.

V roku 2017 sa o Walzovi uvažovalo ako o možnom kandidátovi pre mimoriadne voľby v roku 2018 na kreslo amerického Senátu, ktoré zastával Al Franken napriek tomu, že už oznámil svoju kampaň na guvernéra. Odmietol kandidovať a podporil viceguvernérku Minnesoty Tinu Smithovú po tom, čo spustila kampaň na kreslo.

## Guvernér Minnesoty
náhľad| Prísaha Tima Walza ako 41. guvernéra Minnesoty s rodinou po boku, 2019|249x249bod
V roku 2017 Walz oznámil, že bude kandidovať na guvernéra Minnesoty. Do funkcie bol zvolený v novembri 2018 a prísahu zložil 7. januára 2019 po boku nastupujúcej viceguvernérky Peggy Flanaganovej, ministra zahraničných vecí Minnesoty Steva Simona, audítorky štátu Minnesota Julie Blaha a generálneho prokurátora štátu Minnesota Keitha Ellisona; všetci boli demokrati. Walz vo svojom inauguračnom prejave hovoril o školstve a reforme zdravotníctva.

Neskôr v roku 2019 prezident Donald Trump vybral Walza na miesto v Rade guvernérov a v roku 2021 prezident Joe Biden vymenoval Walza za spolupredsedu tejto inštitúcie. V roku 2023 bol Walz vymenovaný za predsedu Asociácie demokratických guvernérov, čo je vysoko postavená pozícia, ktorá zahŕňa podporu iných guvernérov v tesných voľbách. Z tehto funkcie odstúpil po tom, čo bol vybraný za viceprezidenta Kamaly Harrisovej. Vo funkcii predsedu ho vystriedala guvernérka Kansasu Laura Kellyová.

Počas jeho pôsobenia vo funkcii guvernéra došlo v Minneapolise k vražde Georgea Floyda. Ako reakciu na nepokoje spojené s touto vraždou plne povolal Minnesotskú národnú gardu, na čo priaznivo reagoval vtedajší prezident Donald Trump. Jeho počiatočná reakcia na nepokoje a protesty však bola kritizovaná niekoľkými republikánmi. 23. júla 2020 podpísal Walz policajnú reformu.

Okrem policajnej reformy Walz podpísal zákon o ochrane prístupu k interupciám a zákon, podľa ktorého musí Minnesota do roku 2040 získavať všetku svoju elektrinu z bezemisných zdrojov. Presadil aj infraštruktúrny balík v hodnote 2,6 miliardy dolárov zameraný na opravu ciest, mostov a inej potrebnej infraštruktúry, zaviedol obedy v školách zadarmo a zlegalizoval rekreačné konope.

## Kampaň na viceprezidenta v roku 2024
[vľavo|náhľad|Tim Walz a Kamala Harrisová na kampaňovom zjazde v [Glendale (Arizona)|Glendale v Arizone]]
Dňa 22. júla 2024 Walz podporil viceprezidentku Kamalu Harrisovú po tom, čo úradujúci prezident Joe Biden odstúpil z prezidentských volieb v roku 2024. Po rýchlom výberovom procese, v ktorom Harrisovej kampaň vyberala spomedzi guvernéra Kentucky Andyho Besheara, ministra dopravy Peta Buttigiega, senátora za Arizonu Marka Kellyho, guvernéra Illinois J. B. Pritzkera a guvernéra Pensylvánie Josha Shapira (Shapiro, Kelly a Walz boli jedinými troma, ktorých Harrisová vypočula osobne), Harrisová 6. augusta oznámila, že si vybrala Walza za svojho viceprezidentského kandidáta.

Demokratický národný výbor potvrdil Walzovu kandidatúru v ten istý deň, keď bola ohlásená. Jeho výber ocenila ideologicky rôznorodá skupina politikov vrátane progresívnej demokratickej snemovníčky Alexandrie Ocasio-Cortezovej, centristického nezávislého senátora Joea Manchina a umierneného bývalého republikánskeho guvernéra Marylandu Larryho Hogana.

Walzovi sa pripisuje zásluha za to, že verejne opísal Donalda Trumpa a jeho kandidáta JD Vancea ako „čudných“. Tento výraz sa následne stal obľúbeným mémom najmä u mladých ľudí a bol často používaný demokratmi. Nie viac ako deň po tom, čo bol Walz vymenovaný za Harrisovej viceprezidentského kandidáta, mu dali jeho politickí oponenti prezývku „Tampónový Tim“ za to, že v roku 2023 podpísal zákon, ktorý nariaďuje bezplatné poskytovanie menštruačných vložiek a tampónov na verejných školách „všetkým menštruujúcim študentkám na toaletách pravidelne používaných žiakmi 4. až 12. ročníka.“ Walzovi politickí priaznivci reagovali na prezývku a zákon priaznivo a redakcia *Star Tribune* zverejnila obhajobu iniciatívy. 

1. októbra sa uskotočnila viceprezidentská debata Walza proti Vanceovi. Po debate boli diváci rovnomerne rozdelení medzi tých, ktorí si mysleli že vyhral Vance, a tých, ktorí si mysleli, že vyhral Walz. Komentátori viacerých denníkov medzitým označili za víťaza Vancea.

## Osobný život
náhľad|158x158bod|Walz pri poľovačke na bažanty v roku 2008
Walz a jeho manželka Gwen (* 1966) sa vzali 4. júna 1994. Walz bol vychovaný ako katolík. Katolícku cirkev opustil, keď sa oženil so svojou manželkou, a teraz je členom Evanjelickej luteránskej cirkvi v Amerike. Walz sa opísal ako minnesotský luterán a o Pilgrim Lutheran Church v St. Paul v Minnesote hovoril ako o farnosti svojej rodiny. Walzovci podstúpili liečbu neplodnosti na Mayo Clinic sedem rokov predtým, ako sa ich deti narodili v rokoch 2001 a 2006. Žili v Mankato v Minnesote takmer 20 rokov, kým sa po Walzovom zvolení za guvernéra presťahovali so svojimi dvoma deťmi do Saint Paul.

23. septembra 1995 bol Walz zatknutý za šoférovanie pod vplyvom alkoholu v okrese Dawes v štáte Nebraska. Prijal obvinenia z bezohľadnej jazdy a na 90 dní mu pozastavili vodičský preukaz. Po incidente prestal piť alkohol.

Walzov brat Craig zomrel počas kempovania v oblasti Boundary Waters Canoe Area v roku 2016 po tom, čo ho počas búrky zasiahol padajúci strom. Craigov syn, ktorého strom tiež zasiahol, prežil, no utrpel ťažké zranenia.

Walz a jeho manželka predali svoj dom, keď sa v roku 2019 presťahovali do sídla guvernéra. Podľa finančných priznaní z jeho pôsobenia v Kongrese nevlastnili žiadne akcie ani cenné papiere, čo potvrdil hovorca jeho kampane v roku 2024. Ich dôchodky sú ich jediným pozoruhodným aktívom. K roku 2024 má Walz skromný finančný profil. Nevlastní žiadne podniky a okrem svojho platu guvernéra a učiteľského platu svojej manželky neuvádza žiadny príjem. Walzovci vo svojich daňových priznaniach za rok 2022 vykázali príjem 166 000 dolárov. To zaraďuje Walza medzi najmenej bohatých kandidátov, ktorí sa kedy uchádzali o post viceprezidenta.

## Poznámky


## Referencie

## Zdroj

Kategória:Absolventi University of Houston
Kategória:Príslušníci United States Army
Kategória:Osobnosti USA švédskeho pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Žijúci ľudia
Kategória:Narodenia v 1964
Kategória:Guvernéri Minnesoty
Kategória:Narodenia 6. apríla
Kategória:Stránky s neskontrolovanými prekladmi
Kategória:Kandidáti Demokratickej strany na viceprezidenta USA